**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO savivaldybės tarybos 2004 m. vasario 12 d. sprendimo nr. b1-12 ,,DĖL MOLĖTŲ RAJONO kazio umbraso literatūrinės premijos“ pakeitimo**

2024 m. sausio 25 d. Nr. B1-25

Molėtai

Vadovaudamasi Lietuvos Respublikos vietos savivaldos įstatymo 6 straipsnio 13 punktu, 16 straipsnio 1 dalimi, įgyvendindama Molėtų rajono savivaldybės strateginio veiklos plano 2023–2025 metams, patvirtinto Molėtų rajono savivaldybės tarybos 2023 m. vasario 2 d. sprendimu Nr. B1-1 „Dėl Molėtų rajono savivaldybės strateginio veiklos plano 2023–2025 metams patvirtinimo“, 5 programos 05.1.4.1.6 priemonę „Rajono K. Umbraso literatūrinės premijos konkurso organizavimas“, siekdama skatinti rajono literatūrinį gyvenimą,

Molėtų rajono savivaldybės taryba nusprendžia:

Pakeisti Molėtų rajono Kazio Umbraso literatūrinės premijos nuostatus, patvirtintus Molėtų rajono savivaldybės tarybos 2004 m. vasario 12 d. sprendimu Nr. B1-12 „Dėl Molėtų rajono Kazio Umbraso literatūrinės premijos“, ir 17 punktą išdėstyti taip:

„17. Pagrindinė premija – 26 bazinės socialinės išmokos – skiriama Komisijos geriausiai įvertinto kūrinio autoriui. Paskatinamoji premija – 16 bazinių socialinių išmokų.“.

Savivaldybės meras Saulius Jauneika